Komission asetus (EY) N:o 518/98, annettu 5 päivänä maaliskuuta 1998, tuonnin kiinteistä arvoista tiettyjen hedelmien ja vihannesten tulohinnan määrittämiseksi



Virallinen lehti nro L 066 , 06/03/1998 s. 0001 - 0002



KOMISSION PÄÄTÖS, tehty 17 päivänä kesäkuuta 1998, ISDN-järjestelmäliittymän avulla toteutettavaa ISDN-pakettimuotoista tiedonsiirtoa koskevista yhteisistä teknisistä määräyksistä (tiedoksiannettu numerolla K(1998) 1610) (ETA:n kannalta merkityksellinen teksti) (98/518/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon telepäätelaitteista ja satelliittimaa-asemalaitteista ja niiden vaatimustenmukaisuuden vastavuoroisesta tunnustamisesta koskevan jäsenvaltioiden lainsäädännön lähentämisestä 12 päivänä helmikuuta 1998 annetun Euroopan parlamentin ja neuvoston direktiivin 98/13/EY (1), sekä katsoo, että komissio on toteuttanut toimenpiteen sellaisten päätelaitetyyppien yksilöimiseksi, joita varten tarvitaan yhteiset tekniset määräykset, sekä määritellyt kyseisten määräysten soveltamisalan, olisi vahvistettava vastaavat yhdenmukaistetut standardit tai niiden osat, jotka vastaavat yhteisiksi teknisiksi määräyksiksi muutettavia olennaisia vaatimuksia, valmistajien jatkuvan markkinoille pääsyn varmistamiseksi on sallittava siirtymäjärjestelyjä, jotka koskevat kansallisten tyyppihyväksyntäsääntöjen mukaisesti hyväksyttyjä laitteita, ja tässä päätöksessä vahvistetut yhteiset tekniset määräykset ovat ACTE-komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tätä päätöstä sovelletaan päätelaitteisiin, jotka on tarkoitus liittää yleiseen televerkkoon ja jotka kuuluvat tämän päätöksen 2 artiklan 1 kohdassa määritellyn yhdenmukaistetun standardin soveltamisalaan. 2. Tässä päätöksessä vahvistetaan yhteiset tekniset määräykset sellaisten päätelaitteiden teknisistä ominaisuuksista, sähköteknisista ja mekaanisista rajapintavaatimuksista sekä liitännänvalvontaprotokollasta, jotka voidaan liittää ja jotka valmistaja tai sen edustaja on tarkoittanut liitettäväksi T- tai S- ja T-liityntäpisteeseen yleiseurooppalaisen ISDN-verkon (Euro-ISDN) järjestelmäliittymän liityntäpisteenä tarjottavassa yleisen televerkon järjestelmäliittymän rajapinnassa, joka on tarkoitettu tilauksesta saatavia pakettimuotoisia peruspalveluja käyttäviä puheluja varten. 2 artikla 1. Yhteiset tekniset määräykset sisältävät yhdenmukaistetun standardin, jonka toimivaltainen standardointielin on valmistellut ja joka vastaa soveltuvin osin direktiivin 98/13/EY 5 artiklan c-f alakohdassa tarkoitettuja olennaisia vaatimuksia. Viittaus standardiin on liitteessä. 2. Tämän päätöksen soveltamisalaan kuuluvien päätelaitteiden on oltava 1 kohdassa tarkoitettujen yhteisten teknisten määräysten mukaisia ja täytettävä direktiivin 98/13/EY 5 artiklan a ja b alakohdassa tarkoitetut olennaiset vaatimukset ja muiden sovellettavien direktiivien, erityisesti neuvoston direktiivien 73/23/ETY (2) ja 89/336/ETY (3) vaatimukset. 3 artikla Direktiivin 98/13/EY 10 artiklassa tarkoitettujen menettelyjen suorittamiseen nimettyjen ilmoitettujen laitosten on tämän päätöksen 1 artiklan 1 kohdassa tarkoitettujen päätelaitteiden osalta käytettävä tämän päätöksen liitteessä tarkoitettua yhdenmukaistettua standardia tai varmistettava sen käyttö tämän päätöksen tultua voimaan. 4 artikla 1. Kumotaan kolmen kuukauden kuluttua tämän päätöksen voimaantulosta kansalliset tyyppihyväksyntäsäännöt, jotka koskevat tämän päätöksen liitteessä tarkoitetun yhdenmukaistetun standardin soveltamisalaan kuuluvia laitteita. 2. Kyseisten kansallisten tyyppihyväksyntäsääntöjen mukaisesti hyväksyttyjä päätelaitteita saa edelleen saattaa kansallisille markkinoille ja ottaa käyttöön. 5 artikla Tämä päätös on osoitettu kaikille jäsenvaltioille. Tehty Brysselissä 17 päivänä kesäkuuta 1998. Komission puolesta Martin BANGEMANN Komission jäsen (1) EYVL L 74, 12.3.1998, s. 1 (2) EYVL L 77, 26.3.1973, s. 29 (3) EYVL L 139, 23.5.1989, s. 19 LIITE Viittaus sovellettavaan yhdenmukaistettuun standardiin Tämän päätöksen 2 artiklassa tarkoitettu yhdenmukaistettu standardi on: Integrated Services Digital Network (ISDN); Attachment requirements for packet mode terminal equipment to connect to an ISDN using ISDN primary rate access [Digitaalinen monipalveluverkko (ISDN); ISDN-järjestelmäliittymän avulla ISDN-verkkoon liitettävien pakettimuotoista tiedonsiirtoa käyttävien päätelaitteiden liitäntävaatimukset] ETSI Euroopan telealan standardointilaitos (ETSI) ETSIn sihteeristö TBR 34, joulukuu 1997 (lukuun ottamatta alkusanoja) Lisätietoja Euroopan telealan standardointilaitos on neuvoston direktiivin 83/189/EY (1) mukaisesti tunnustettu. Edellä mainittu yhdenmukaistettu standardi on laadittu valtuuden mukaan, joka on myönnetty neuvoston direktiivissä 83/189/ETY säädettyjen asianmukaisten menettelyjen mukaisesti. Mainitun yhdenmukaistetun standardin saa kokonaisuudessaan osoitteesta European Telecommunications Standards Institute 650, route des Lucioles F-06921 Sophia Antipolis Cedex Euroopan komissio DG XIII/A/2 - (BU 31, 1/7) Rue de la Loi/Wetstraat 200 B-1049 Bruxelles/Brussel tai muilta organisaatioilta, jotka ovat velvollisia pitämään ETSIn standardeja saatavilla. Tällaiset organisaatiot on lueteltu Internetissä osoitteessa www.ispo.cec.be. (1) EYVL L 109, 26.4.1983, s. 8.